钦定古今图书集成/明伦汇编/人事典/第079卷 > 《七征》晋·陆机
## 钦定古今图书集成/明伦汇编/人事典/第079卷 > 《七征》晋·陆机

元虚子耽性冲素，雍容元泊，弃时俗而弗徇，甘渔钓
于一壑。乃有通微大夫，怨皇居之失宝，伤鸿誓之后
闻，策元黄于榛险，凭穴岩而放言。通微大夫曰：“奇膳
玉食，穷滋致丰，简牺羽族，考牲毛宗，俯出沈鲔，仰落
归鸿，剖柔胎于孕豹，宰潜肝乎豢龙，拾朝阳之遗卵，
纳丹穴之飞凰，神宰奇稔，嘉禾之穗，含滋发馨，素颖
玉锐，灼若皓雪之颓元云，皎若明珠之积《缁匮》，素虮
踊而瀺灂，滋芬溢而相徽，味虽浓而弗爽，气既惠而
复奇，介景福于眉寿，裕温克乎齐圣，子能飨之乎？”通
微大夫曰：“丰居华殿，奇构磊落，万宇云覆，千楹林错
仰绥，瑰木俯积。”“石。敷延袤之广庑，矫凌霄之高阁，
秀清晖乎云表，腾藻荫之奕奕。珍观清榭，岳立连行，
云阶飞陛，仰陟穹苍。耸浮柱而虬立，施飞檐以龙翔。
回房旋室，缀珠袭玉。图画神仙，延祐承福，悬闼高达，
长廊回属。于是登渐台，理俊音，镜元沚，望长林，逐狡
兽，弋轻禽，览壮艺以悦观，聆和乐而怡心。子能居之
乎？”通微大夫曰：“金石谐而齐响，埙箎协而和鸣。于是
才人进羽籥，元弁被藻袭。俯萦领以鸿归，仰矫首而
鹤立。激长歌于丹唇，发铿锵乎柔木。合清商以绝节，
挥流征而赴曲。奏南荆之高叹，咏易水之清角。尔乃
睹蛾眉之群丽，容既都而又闲。矫纤腰以逐节，顿皓
足于鼓盘。舒妍晖以妖韶，若陵危之未安。通微大夫
曰：‘盖闻洙北有采唐之思，淇上有送予之叹。《关雎》以
寤寐为戚，《溱洧》以谑浪为欢。若夫妖嫔艳女，蒐群擢
俊，穆藻仪于令表，茂当年之柔嫚，罄妍规之约绰，体
每变而增闲。秀芳蕤其愉愉，若馀颖之可餐。若夫灵
晷潜，祖颜退，羽觞升，清琴厉，因清明以宣诚，流微睇
而授爱。纤手挥而鸣佩铿，华衿被则芳尘萃，子其纳
之乎’？”通微大夫曰：“涂有殊而一致，业有殊而名约，各
因姿以效绩，期寄响于天人也。孰与显奇踪于万邦，
抚六辔而高游，瞰八宇以摅眄，齐清风乎诸侯。言成
否泰，气作温凉，弭侵略于强暴，综坠纪乎危邦，子岂
不愿斯之雍容乎？”通微大夫曰：“明主应期，抚民以德，
配仁风于黄唐，齐威灵乎宸极，彝伦幸序，庶绩咸乂，
荡流风于雍俗，给天民乎齐泰，是以元灵感而表应，
嘉神繁而毕觌，舞唐庭之来仪，鸣岐阳之𬸚𬸦，应天
监之休命，荷神听之介福。然圣主达持盈之宝术，寤
经国之在贤，各毕荣于分局，期赞化于大钧，吾子岂
不欲縻好爵于天宇，显列业乎帝臣欤？”元虚子作而
言曰：“甚哉鄙人之惑也！犹穷绳自逸于井干，凭河盗
本于黄川。钦至论，敷敝衽，谨闻命于王孙。”